cometadata/datacite-titles-descriptions-related-identifiers huggingface dataset:
DOI: 10.14457/tu.the.2022.315
title: การศึกษาปัจจัยที่ส่งผลต่อการเลือกทำธุรกรรมทางการเงินผ่านสาขาของธนาคารอาคารสงเคราะห์ของลูกค้ากลุ่ม generation X ในยุคสังคมไร้เงินสด

description: ปัจจุบันเทคโนโลยีเข้ามามีบทบาทในชีวิตประจำวันของผู้คนในแทบจะทุกด้าน และได้ก้าวเข้ามามีบทบาทสำคัญเป็นอย่างยิ่งในการพัฒนาระบบการเงินของโลกจนในปัจจุบันเงินสดแทบจะไม่มีบทบาทในการทำธุรกรรมทางการเงินอีกต่อไป เรียกได้ว่ายุคปัจจุบันเป็นยุคแห่งสังคมไร้เงินสดอย่างแท้จริง และสิ่งนี้ได้นำไปสู่การปรับเปลี่ยนรูปแบบการให้บริการของธนาคารที่ในยุคก่อนผู้ใช้บริการทางการเงินจะต้องเดินทางไปยังสาขาหรือจุดให้บริการของธนาคารเท่านั้นจึงจะสามารถเข้าถึงบริการทางการเงินได้ แต่ในปัจจุบันด้วยความก้าวหน้าทางเทคโนโลยี ทำให้ธนาคารมีการพัฒนาช่องทางการให้บริการทางการเงินผ่านแอพพลิเคชั่น ที่ผู้ใช้บริการจะสามารถเข้าถึงบริการทางการเงินได้อย่างง่ายดาย รวดเร็ว และไม่ต้องเสียเวลาเดินทางอีกต่อไป อย่างไรก็ตาม แม้ธนาคารจะเพิ่มช่องทางการให้บริการทางการเงินผ่านแอพพลิเคชั่นเพื่อทดแทนการให้บริการที่สาขาหรือจุดให้บริการของธนาคาร แต่ก็ยังมีผู้ใช้บริการจำนวนมากที่ยังคงเข้าใช้บริการที่สาขาหรือจุดให้บริการของธนาคารอยู่ ซึ่งธนาคารอาคารสงเคราะห์เองก็เป็นหนึ่งในธนาคารที่ประสบกับปัญหานี้เช่นกัน งานวิจัยฉบับนี้จึงมีวัตถุประสงค์เพื่อศึกษาความสัมพันธ์ระหว่างปัจจัยด้านพฤติกรรมการยอมรับเทคโนโลยี ในด้านการรับรู้ถึงประโยชน์ การรับรู้ถึงความง่ายในการใช้งาน อิทธิพลจากตัวแปรภายนอก และทัศนคติที่มีต่อการใช้งานแอพพลิเคชั่นทางการเงินของธนาคารอาคารสงเคราะห์กับพฤติกรรมการเลือกทำธุรกรรมทางการเงินผ่านสาขาของธนาคารอาคารสงเคราะห์ของลูกค้ากลุ่ม Generation X ในยุคสังคมไร้เงินสด และเพื่อศึกษาความสัมพันธ์ระหว่างปัจจัยด้านส่วนประสมทางการตลาด (7Ps) ของธนาคารอาคารสงเคราะห์กับพฤติกรรมการเลือกทำธุรกรรมทางการเงินผ่านสาขาของธนาคารอาคารสงเคราะห์ของลูกค้ากลุ่ม Generation X ในยุคสังคมไร้เงินสด ผลการวิจัยพบว่าทั้งปัจจัยด้านพฤติกรรมการยอมรับเทคโนโลยี และปัจจัยด้านส่วนประสมทางการตลาด (7Ps) มีความสัมพันธ์ในทิศทางลบกับพฤติกรรมการเลือกทำธุรกรรมทางการเงินผ่านสาขาของธนาคารอาคารสงเคราะห์ของลูกค้ากลุ่ม Generation X ในยุคสังคมไร้เงินสด อย่างมีนัยสำคัญทางสถิติ
DOI: 10.14457/tu.the.2022.316
title: ปัจจัยที่ส่งผลต่อพฤติกรรมในการเดินทางท่องเที่ยวในจังหวัดท่องเที่ยวรองของกลุ่มคนในช่วงอายุ generation Y

description: , งานวิจัยนี้มีวัตถุประสงค์เพื่อศึกษาพฤติกรรมและปัจจัยส่วนผสมทางการตลาด (4P’s) ที่ส่งผลต่อพฤติกรรมในการท่องเที่ยวในจังหวัดท่องเที่ยวรองของกลุ่มคนที่เกิดในช่วงปี พ.ศ. 2527 ถึงปี พ.ศ. 2539 หรือกลุ่ม Generation Y โดยมีการเก็บข้อมูลจากการสัมภาษณ์เชิงลึกจากกลุ่มตัวอย่างที่เป็นผู้ที่มีความชื่นชอบในการเดินทางท่องเที่ยว และจะต้องอยู่ระหว่างการตัดสินใจเดินทางไปท่องเที่ยวในจังหวัดท่องเที่ยวรองหรือผู้ที่เคยเดินทางท่องเที่ยวไปในจังหวัดท่องเที่ยวรองมาแล้วจำนวน 10 ราย ผลการวิจัยครั้งนี้พบว่า กลุ่มตัวอย่างมักจะออกเดินทางท่องเที่ยวในจังหวัดท่องเที่ยวรองเป็นหมู่คณะ ทั้งกับกลุ่มครอบครัว หรือ กลุ่มเพื่อน โดยจะเริ่มวางแผนออกเดินทางท่องเที่ยวก็ต่อเมื่อมีวันว่างตรงกัน, ท่องเที่ยวก็ต่อเมื่ออยู่ในช่วงฤดูกาลที่เหมาะสม หรือ ท่องเที่ยวก็ต่อเมื่ออยู่ในช่วงเทศกาลที่เหมาะสม เท่านั้น ซึ่งการเดินทางท่องเที่ยวในแต่ละครั้งนั้นจะมีค่าใช้จ่ายอยู่ที่ประมาณ 3,000 - 5,000 บาท อีกทั้ง กลุ่มตัวอย่างจะพูดคุยและศึกษาข้อมูลที่เกี่ยวข้องกับการท่องเที่ยวผ่านสื่อสังคมออนไลน์ ได้แก่ Line, Facebook, Instagram, YouTube และ TikTok โดยจะให้ความสนใจเป็นพิเศษหากสื่อออนไลน์ดังกล่าวผลิตโดยกลุ่ม Influencer หรือ Key Opinion Leader (KOL) เนื่องจากบุคคลกลุ่มนี้มีการถ่ายทำอย่างเป็นมืออาชีพ นอกจากนี้ ผู้วิจัยพบว่าส่วนประสมทางการตลาดทั้ง 4 ด้านล้วนมีปัจจัยที่ส่งผลต่อพฤติกรรมในการเดินทางท่องเที่ยวในจังหวัดท่องเที่ยวรองของกลุ่มตัวอย่าง โดยเฉพาะอย่างยิ่ง 1) ด้านสินค้าหรือบริการ อันได้แก่ ปัจจัยเรื่องสถานที่ท่องเที่ยวเชิงธรรมชาติ, ปัจจัยเรื่องความเงียบสงบและความบริสุทธิ์ของอากาศในตัวเมือง และ ปัจจัยเรื่องอาหารดังประจำพื้นถิ่น 2) ด้านราคา อันได้แก่ ปัจจัยเรื่องค่าใช้จ่ายด้านการเดินทาง 3) ด้านสถานที่หรือช่องทางในการจัดจำหน่าย อันได้แก่ ปัจจัยเรื่องความปลอดภัยในการเดินทาง และ ปัจจัยเรื่องจำนวนเที่ยวบินที่ให้บริการถึงสนามบินปลายทาง 4) ด้านการส่งเสริมทางการตลาด อันได้แก่ ปัจจัยเรื่องการทำการตลาดบนสื่อสังคมออนไลน์ โดยทุกปัจจัยที่ได้กล่าวไปนั้นเป็นปัจจัยที่โดดเด่นที่สุดที่ส่งผลต่อพฤติกรรมในการเดินทางท่องเที่ยวในจังหวัดท่องเที่ยวรองของกลุ่มตัวอย่าง ผู้วิจัยหวังเป็นอย่างยิ่งว่างานวิจัยฉบับนี้จะเป็นประโยชน์แก่คณะหรือบุคคลที่สนใจทั้งจากหน่วยงานต่าง ๆ หรือ ผู้ประกอบการภายใต้อุตสาหกรรมการท่องเที่ยวเพื่อใช้เป็นเป็นแนวทางในการกำหนดกลยุทธ์ที่สอดรับกับความต้องการของนักท่องเที่ยวและมีความได้เปรียบในการแข่งขันเชิงธุรกิจได้
DOI: 10.14457/tu.the.2022.317
title: ปัจจัยที่มีผลต่อการเลือกบริโภคกาแฟคุณภาพพิเศษ ในเขตกรุงเทพมหานครและปริมณฑล

description: การบริโภคกาแฟของโลกในระยะเวลา 10 ปีที่ผ่านมา เติบโตเฉลี่ยร้อยละ 2.1 ต่อปี ซึ่งอุตสาหกรรมกาแฟไทยก็มีแนวโน้มเติบโตไปในทิศทางเดียวกัน ในช่วง 5 ปีที่ผ่านมา (ปี 2559-2563) ปริมาณความต้องการใช้เมล็ดกาแฟของไทยเฉลี่ยที่ 78,953 ตันต่อปี แต่ไทยสามารถผลิตเมล็ดกาแฟดิบได้เฉลี่ย 26,162 ตันต่อปี ทำให้ผลผลิตไม่เพียงพอกับความต้องการบริโภค จึงถือเป็นโอกาสให้อุตสาหกรรมกาแฟไทยเพิ่มผลผลิตเพื่อตอบสนองความต้องการของผู้บริโภค อย่างไรก็ตาม จากผลกระทบจากผลกระทบของสถานการณ์โควิด-19 เป็นปัจจัยสำคัญที่ทำให้ผู้บริโภคปรับเปลี่ยนพฤติกรรม สนใจบริการกาแฟส่งตรงถึงหน้าบ้าน ไม่จำเป็นต้องเข้าร้านกาแฟเพียงมีอุปกรณ์ชงและเมล็ดกาแฟคุณภาพพิเศษที่แต่ละขั้นตอนการผลิตอาศัยความพิถีพิถัน ก็สามารถดื่มกาแฟที่ให้กลิ่นรสอันเป็นเอกลักษณ์ของกาแฟ ตลอดจนการที่ผู้บริโภคต้องการรับรู้ตั้งแต่การปลูก วิธีแปรรูป ไปจนถึงรายละเอียดในการชงเพื่อเป็นข้อมูลประกอบการตัดสินใจซื้อ โดยในปัจจุบันกระแสการบริโภคกาแฟคุณภาพพิเศษได้รับความนิยมในสังคมเพิ่มมากขึ้น เนื่องจากความหลากหลายตามเอกลักษณ์ของรสชาติที่แตกต่างกัน ขึ้นอยู่กับแหล่งที่มาของเมล็ดกาแฟในแต่ละพื้นที่ และกรรมวิธีต่าง ๆ จากความนิยมในสังคมที่เพิ่มขึ้น ส่งผลทำให้ร้านกาแฟคุณภาพพิเศษในเขตกรุงเทพมหานครและปริมณฑลมีแนวโน้มเพิ่มขึ้น ซึ่งหลาย ๆ ร้าน มีการขายทั้งกาแฟคุณภาพพิเศษ พร้อมดื่มและเมล็ดกาแฟที่ผู้บริโภคสามารถนำไปชงดื่มเองที่บ้านได้ งานวิจัยนี้มีวัตถุประสงค์เพื่อศึกษาปัจจัยที่มีผลต่อการเลือกบริโภคกาแฟคุณภาพพิเศษของผู้บริโภคที่อาศัยอยู่ในเขตกรุงเทพมหานครและปริมณฑลโดยใช้ปัจจัยการตลาดเชิงประสบการณ์ ซึ่งประกอบด้วย ประสบการณ์ทางประสาทสัมผัส (Sense) ประสบการณ์ทางความรู้สึก (Feel) ประสบการณ์ทางความคิด (Think) ประสบการณ์ทางการกระทำ (Act) และประสบการณ์ทางการเชื่อมโยง (Relate) รวมถึงลักษณะด้านประชากรศาสตร์ ได้แก่ เพศ อายุ ระดับการศึกษา อาชีพ และรายได้เฉลี่ยต่อเดือน โดยประชากรที่ใช้ในการวิจัยนี้คือ ผู้บริโภคกาแฟในเขตกรุงเทพมหานครและปริมณฑล และทำการสำรวจโดยใช้แบบสอบถาม ซึ่งได้รับข้อมูลการตอบกลับทั้งสิ้น 462 ชุด ผลการวิจัยพบว่า ปัจจัยที่มีผลต่อการเลือกบริโภคกาแฟคุณภาพพิเศษในเขตกรุงเทพมหานครและปริมณฑล เรียงลำดับจากมากไปน้อย ได้แก่ ปัจจัยการตลาดเชิงประสบการณ์ทางประสาทสัมผัส ปัจจัยการตลาดเชิงประสบการณ์ด้านการกระทำ ปัจจัยการตลาดเชิงประสบการณ์ด้านความคิด ปัจจัยเชิงประสบการณ์ด้านการผ่อนคลาย และปัจจัยเชิงประสบการณ์ด้านการบริโภค ในด้านลักษณะประชากรศาสตร์ ด้านเพศ อายุ สถานภาพ ระดับการศึกษา อาชีพ และรายได้เฉลี่ยต่อเดือน พบว่า ลักษณะทางประชากรศาสตร์ที่ศึกษาที่แตกต่างกัน ส่งผลต่อการเลือกบริโภคกาแฟคุณภาพพิเศษไม่แตกต่างกัน
DOI: 10.14457/tu.the.2022.318
title: ปัจจัยที่ส่งผลต่อความพึงพอใจในการใช้บริการธนาคารอาคารสงเคราะห์ ของผู้ใช้บริการในเขตกรุงเทพมหานครและปริมณฑล

description: จากสภาพแวดล้อมทางด้านการแข่งขันในระบบการเงินมีการเปลี่ยนแปลงไปมาก นำมาซึ่งความท้าทายจากการถูกดิสรับชั่น (Disruption) ประกอบกับวิถีการดำเนินชีวิตที่เปลี่ยนแปลงไปภายใต้สถานการณ์การแพร่ระบาดของเชื้อไวรัส (Covid-19) ทั้งวิถีชีวิตความเป็นอยู่ รูปแบบการทำงาน รวมไปถึงอัตราเงินเฟ้อ และค่าครองชีพที่ปรับตัวสูงขึ้น ทำให้เกิดการแข่งขันระหว่างสถาบันการเงิน ดังนั้น จึงมีความจำเป็นที่จะต้องปรับ Business Model เพื่อรองรับต่อการเปลี่ยนแปลงที่เกิดขึ้นเพื่อตอบโจทย์ลูกค้าและสอดคล้องกับ New Normal ธนาคารอาคารสงเคราะห์ (ธอส.) ถือเป็นหนึ่งในสถาบันการเงิน มีหน้าที่หลัก คือ ช่วยเหลือประชาชนให้มีที่อยู่อาศัยเป็นของตนเอง โดยไม่ได้มุ่งหวังเพื่อแสวงหากำไรสูงสุด และอยู่ในช่วงกำลังปรับตัว เพื่อรองรับต่อการเปลี่ยนแปลง และตอบสนองต่อความต้องการของลูกค้า พร้อมทั้งรักษาความสัมพันธ์ที่ดีระหว่างธนาคารและลูกค้า ดังนั้น งานวิจัยฉบับนี้ จึงได้ทำการศึกษาปัจจัยที่ส่งผลต่อความพึงพอใจในการใช้บริการธนาคารอาคารสงเคราะห์ เพื่อนำไปสู่การพัฒนาพร้อมทั้งการปรับปรุงผลิตภัณฑ์และการบริการของ ธนาคารให้ตรงต่อความต้องการของลูกค้า และเพื่อให้ลูกค้าเกิดความพึงพอใจในการใช้บริการสูงสุด โดยงานวิจัยนี้มีวัตถุประสงค์ ในการศึกษาปัจจัยส่วนประสมทางการตลาด (7Ps) ที่มีผลต่อความพึงพอใจในการใช้บริการธนาคารอาคารสงเคราะห์ของผู้ใช้บริการในเขตกรุงเทพฯ และปริมณฑล พร้อมทั้งศึกษาว่าปัจจัยทางด้านประชากรศาสตร์ที่แตกต่างกัน มีผลต่อความพึงพอใจในการใช้บริการธนาคารอาคารสงเคราะห์ของผู้ใช้บริการในเขตกรุงเทพฯ และปริมณฑล แตกต่างกันหรือไม่ ผลการวิจัยสรุปได้ว่า ปัจจัยที่ส่งผลต่อความพึงพอใจในการใช้บริการของธนาคารอาคารสงเคราะห์ มีทั้งหมด 4 ปัจจัย ได้แก่ ปัจจัยด้านสภาพแวดล้อม และการให้บริการ ปัจจัยด้านผลิตภัณฑ์และราคา ปัจจัยด้านการตลาด และบุคลากร และปัจจัยด้านช่องทางการจัดจำหน่าย ในส่วนของปัจจัยด้านลักษณะทางประชากรศาสตร์ ผลการวิจัยพบว่า อายุ และระดับการศึกษาที่แตกต่างกันไม่ส่งผลต่อความพึงพอใจในการใช้บริการธนาคารอาคารสงเคราะห์ของผู้ใช้บริการในเขตกรุงเทพฯและปริมณฑล ในขณะที่ เพศ อาชีพ และรายได้ต่อเดือน ที่แตกต่างกัน ส่งผลต่อความพึงพอใจในการใช้บริการธนาคารอาคารสงเคราะห์ของผู้ใช้บริการในเขตกรุงเทพฯ และปริมณฑล
DOI: 10.14457/tu.the.2022.319
title: แผนธุรกิจร้านอาหารเพื่อสุขภาพ เต่าเรือฟาร์ม

description: ปัจจุบัน ธุรกิจร้านอาหารของประเทศไทยในภาพรวม กำลังจะกลับเข้าสู่สภาวะ การเติบโตแบบปกติ หลังจากซบเซามากว่า 2 ปี จากการแพร่ระบาดของเชื้อไวรัสโควิด-19 ที่ส่งผลกระทบถึงพฤติกรรมผู้บริโภคทั่วโลก และกำลังซื้อในตลาดที่เปลี่ยนไป ซึ่งปฏิเสธไม่ได้เลยว่า เทรนด์รักสุขภาพ กำลังได้รับความนิยมอย่างมากในกลุ่มผู้บริโภคชาวไทย ที่ตระหนักถึงการรับประทานอาหารเพื่อป้องกันการเกิดโรค และการรับประทานเพื่อควบคุมสรีระให้อยู่ในลักษณะที่พึงประสงค์ ก็ถือเป็นอีกแนวทางหนึ่งในการมีสุขภาพที่ดีได้ รวมไปถึงพฤติกรรมของผู้บริโภคที่ใช้ชีวิตประจำวันด้วยความเร่งรีบ จนไม่มีเวลาในการออกกำลังกาย และนิยมรับประทานอาหารนอกบ้านมากกว่าประกอบอาหารเพื่อรับประทานเองที่บ้าน อีกทั้งสังคมไทยที่ก้าวเข้าสู่สังคมผู้สูงอายุอย่างเต็มตัว ด้วยเหตุผลทั้งหมดทั้งมวลดังกล่าว จึงเป็นผลให้ธุรกิจร้านอาหารเพื่อสุขภาพ เกิดขึ้นใหม่เป็นจำนวนมาก และแพร่ กระจายอย่างรวดเร็ว อาหารประเภทปลา และผัก ที่มีคุณค่าทางโภชนาการสูง และมีคุณประโยชน์ที่จำเป็นต่อร่างกาย จึงเป็นทางเลือกสำคัญที่ผู้บริโภคจะเลือกรับประทานเป็นลำดับต้น ๆ จากปัจจัยที่ได้กล่าวไว้ ทำให้เล็งเห็นถึงโอกาสทางธุรกิจที่น่าสนใจคือ ร้านอาหาร เพื่อสุขภาพ “เต่าเรือฟาร์ม” ร้านอาหารไทยสไตล์ฟิวชั่น ที่ชูเมนูจากปลาเป็นหลัก ที่เหมาะกับทุกคน ทุกเพศ ทุกวัย ที่รักและใส่ใจในการรับประทานอาหารเพื่อดูแลสุขภาพ ที่คัดสรรวัตถุดิบคุณภาพ ปราศจากสารเคมีมาใช้ในการประกอบอาหาร ใส่ใจในทุกกรรมวิธีเพื่อชูความอร่อยจากวัตถุดิบจากธรรมชาติ ออกมานำเสนอแก้ผู้รับประทานในรูปแบบของเมนูอาหาร เพื่อสร้างความประทับใจ และมอบสุขภาพที่ดีให้แก่ผู้บริโภค ที่มีช่องทางการจัดจำหน่ายออฟไลน์ผ่านหน้าร้านอาหารเพื่อสุขภาพ เต่าเรือฟาร์ม สาขา 1 ถนนพรานนก-กาญจนาภิเษก กรุงเทพฯ และช่องทางออนไลน์ผ่าน Food Delivery Applications โดยมีกลุ่มคนรักสุขภาพ และกลุ่มผู้สูงอายุเป็นเป้าหมายหลัก และกลุ่มผู้แสวงหาการรับประทานเมนูจากปลาเป็นเป้าหมายรอง ซึ่งกลุ่มเป้าหมายที่กล่าวมานั้นมีความคาดหวังถึงเรื่อง รสชาติของเมนูอาหาร คุณประโยชน์ที่ร่างกายจะได้รับจากการรับประทาน และวัตถุดิบที่ใช้ในการประกอบอาหารเป็นสำคัญ และจะเน้นการทำการตลาดผ่านช่องทางออนไลน์เป็นหลัก เนื่องจากกลุ่มเป้าหมายส่วนใหญ่ มีพฤติกรรมการเปิดรับสื่อจาก Social Media เป็นกิจวัตร ร้านอาหารเพื่อสุขภาพ “เต่าเรือฟาร์ม” ใช้เงินลงทุนเริ่มต้นอยู่ที่ 1,000,000 บาท โดยแบ่งเป็นเงินทุนในส่วนของเจ้าของ 100% และจากการประมาณการถึงความเป็นไปได้ของธุรกิจ พบว่ามูลค่าปัจจุบันสุทธิของธุรกิจมีค่าเป็นบวก เท่ากับ 2,175,672 บาท โดยมีอัตราผลตอบแทนภายในของธุรกิจอยู่ที่ 39% ซึ่งเป็นอัตราที่สูงกว่าต้นทุนเงินลงทุนเฉลี่ยของธุรกิจ และมีระยะคืนทุนอยู่ที่ 3.6 ปี ประกอบกับข้อมูลที่ได้จากการร่วมวิเคราะห์ตลาดอาหารเพื่อสุขภาพ และปัจจัยอื่น ๆ ที่เกี่ยวข้องกับการดำเนินธุรกิจ ทำให้สามารถสรุปได้ว่า ร้านอาหารเพื่อสุขภาพ “เต่าเรือฟาร์ม” เป็นธุรกิจที่น่าสนใจ และคุ้มค่าต่อการลงทุน
DOI: 10.14457/tu.the.2022.320
title: แผนธุรกิจระบบสารบัญเว็บไซต์หน้าเดียว (one-page web directory) สำหรับธุรกิจ Alllink

description: ปัจจุบันการเข้าสู่ยุคดิจิทัลทำให้เกิดการเปลี่ยนแปลงและพัฒนาอย่างไม่หยุดยั้ง การใช้อินเทอร์เน็ตเข้ามามีบทบาทในการใช้ชีวิตคนเรามากขึ้น ส่งผลให้จำนวนแพลตฟอร์มออนไลน์มีจำนวนมากเพื่อตอบสนองความต้องการของมนุษย์ ดังนั้นการทำการตลาดออนไลน์ของธุรกิจเพียงช่องทางเดียวนั้นไม่เพียงพอต่อการเข้าถึงกลุ่มเป้าหมายตามจำนวนที่ต้องการได้ จึงมีความจำเป็นอย่างยิ่งที่จะต้องมีช่องทางที่หลากหลายเพื่อขยายกลุ่มเป้าหมายไปในแพลตฟอร์มออนไลน์ต่าง ๆ จากปัจจัยดังกล่างข้างต้น จึงเป็นที่มาของ ระบบสารบัญเว็บไซต์หน้าเดียว (One-Page Web Directory) สำหรับธุรกิจ ชื่อว่า “Alllink” เว็บไซต์ที่เป็น Landing Page ที่รวบรวมลิงก์ URL ต่าง ๆ ทุกช่องทางที่เกี่ยวกับธุรกิจ มีฟีเจอร์การใช้งานที่หลากหลายเพื่อตอบโจทย์สำหรับกลุ่มเป้าหมายผู้ประกอบการ SME อินฟลูเอนเซอร์และครีเอเตอร์ โดยเน้นการสร้างความแตกต่างจากคู่แข่งโดยปรับฟีเจอร์ให้สอดคล้องกับการใช้งานของกลุ่มเป้าหมาย อีกทั้งเน้นการออกแบบระบบให้สามารถใช้งานง่าย มีดีไซน์ที่สวยงามเป็นมืออาชีพ สะดวกและเป็นมิตรกับผู้ใช้งาน โดยธุรกิจนี้นับเป็นธุรกิจบริการด้านซอฟต์แวร์บนระบบ Cloud ผ่าน Internet (Software as a Service: SaaS) ที่มีแนวโน้มเติบโตในตลาดธุรกิจบริการดิจิทัลและซอฟต์แวร์ของไทยมีมูลค่ารวมกันโดยเฉลี่ยประมาณ 3.0 แสนล้านบาทต่อปี แผนธุรกิจฉบับนี้จึงจัดทำขึ้นเพื่อวิเคราะห์โอกาสทางธุรกิจ ครอบคลุมทั้งภาพรวมอุตสาหกรรม ปัจจัยภายในและภายนอก แนวโน้มของอุตสาหกรรมในอนาคต การควบคุมคุณภาพการบริหารให้ได้มาตรฐาน การวิเคราะห์กลุ่มเป้าหมาย การวางแผนและดำเนินกิจกรรมด้านการตลาด โดยมุ่งเน้นไปที่การสร้างการรับรู้แบรนด์ให้แก่กลุ่มลูกค้าเป้าหมาย กระตุ้นในเกิดการทดลองใช้บริการ และกระตุ้นการกลับมาใช้บริการซ้ำของลูกค้า รายละเอียดการดำเนินงานต่าง ๆ การบริหารทรัพยากรบุคคล รวมถึงการวิเคราะห์ความคุ้มค่าในการลงทุนและความเป็นไปได้ของโครงการทั้งนี้ จากการศึกษาความเป็นไปได้ของโครงการและแผนการเงินตลอดระยะเวลา 5 ปี โครงการมีการใช้เงินลงทุนเริ่มต้นทั้งหมด 8,000,000 บาท จากแหล่งเงินทุนส่วนของเจ้าของทั้งหมด คิดเป็นสัดส่วน 100% ของโครงสร้างเงินทุน โดยมีต้นทุนของเงินทุน (WACC) อยู่ที่ 10% มีมูลค่าปัจจุบันสุทธิ (NPV) เท่ากับ 28,304,196.73 บาท อัตราผลตอบแทนภายในกิจการ (IRR) มีค่าเท่ากับ 79.14% มีระยะเวลาคืนทุน (Payback Period) ภายใน 3.54 ปี ซึ่งต่ำกว่าเป้าหมายในการดำเนินการที่ตั้งไว้อยู่ที่ 5 ปี ซึ่งแสดงให้เห็นถึงความน่าสนใจของแผนธุรกิจ มีความเป็นไปได้คุ้มค่าต่อการลงทุน
DOI: 10.5281/zenodo.8105489
title: 16807 thoracolumbar osteo-ligamentous spine virtual FE input files (part-11: model 10290 to 11290)

description: <em><strong>16807 thoracolumbar osteo-ligamentous spine virtual FE input files (part-11: model 10290 to 11290)</strong></em> 16807 FE input files representing thoracolumbar spine hexahedral models, including point coordinates. To reduce the size of shared virtual finite element (FE) models, only point coordinates are shared here. The mean FE input file "Mean_Model (Template).inp" is also shared, which includes point coordinates, mesh connectivity IDs, and element sets. To generate virtual FE input files for any of the 16807 models, the corresponding shared point coordinates can be replaced into the mean FE input file (Mean_Model (Template).inp). Mesh connectivity IDs, and element sets are the same in all of FE input files. Mean FE input file includes vertebras and IVDs hexahedral meshes; pelvis, sacrum, and the femoral head triangulated meshes; and ligaments. Each point coordinate file is almost 39MB. An excel file: "Descriptive_List (16807_FE_virtual_models).xlsx" reporting measured spinopelvic parameters for 16807 virtual FE hexahedral models. The Excel file includes measured spinopelvic parameters (PI, PT, SS, LL, LL-PI, GT, RPV, RLL, LDI, RSA, TPA, and scoliosis cobb angle), GAP and IVD centric thickness for FE virtual cohort. Model ID in the excel file is correspondent to the model’s name. One video file: "how_to_replace_point_coordinates.mp4". It shows how you can replace point coordinates here to the mean FE input file "Mean_Model (Template).inp" in order to generate specific FE input file. <em><strong>Notes:</strong></em> 1- Model number in "Descriptive_List (16807_FE_virtual_models).xlsx" is correspondent to the same model number in the 16807 stereolithography (stl) files (.stl extension) representing the virtual thoracolumbar spine triangulated meshes (DOI: 10.5281/zenodo.7715658; stl.part01.rar to stl.part09.rar). 2-These point coordinates are sampled by combining the first 5 shape modes of the morphed-mesh statistical shape model in which each shape mode is discretized into 7 standard deviations: -3, -2, -1, 0, 1, 2, 3. 3- Generated FE inp files can be opened by Abaqus 2019 and later. Any other FE software which supports .inp extension also can open the files. <em><strong>Developed by: </strong></em>Morteza Rasouligandomani (Ph.D. student in biomedical engineering, Pompeu Fabra university, BCN Med-Tech group, DTIC department, Barcelona, Spain). Email contact: morteza.rasouli@upf.edu
description: All the data are protected by UPF. Intellectual property of these data is UPF.
DOI: 10.5281/zenodo.8105488
title: 16807 thoracolumbar osteo-ligamentous spine virtual FE input files (part-11: model 10290 to 11290)

description: <em><strong>16807 thoracolumbar osteo-ligamentous spine virtual FE input files (part-11: model 10290 to 11290)</strong></em> 16807 FE input files representing thoracolumbar spine hexahedral models, including point coordinates. To reduce the size of shared virtual finite element (FE) models, only point coordinates are shared here. The mean FE input file "Mean_Model (Template).inp" is also shared, which includes point coordinates, mesh connectivity IDs, and element sets. To generate virtual FE input files for any of the 16807 models, the corresponding shared point coordinates can be replaced into the mean FE input file (Mean_Model (Template).inp). Mesh connectivity IDs, and element sets are the same in all of FE input files. Mean FE input file includes vertebras and IVDs hexahedral meshes; pelvis, sacrum, and the femoral head triangulated meshes; and ligaments. Each point coordinate file is almost 39MB. An excel file: "Descriptive_List (16807_FE_virtual_models).xlsx" reporting measured spinopelvic parameters for 16807 virtual FE hexahedral models. The Excel file includes measured spinopelvic parameters (PI, PT, SS, LL, LL-PI, GT, RPV, RLL, LDI, RSA, TPA, and scoliosis cobb angle), GAP and IVD centric thickness for FE virtual cohort. Model ID in the excel file is correspondent to the model’s name. One video file: "how_to_replace_point_coordinates.mp4". It shows how you can replace point coordinates here to the mean FE input file "Mean_Model (Template).inp" in order to generate specific FE input file. <em><strong>Notes:</strong></em> 1- Model number in "Descriptive_List (16807_FE_virtual_models).xlsx" is correspondent to the same model number in the 16807 stereolithography (stl) files (.stl extension) representing the virtual thoracolumbar spine triangulated meshes (DOI: 10.5281/zenodo.7715658; stl.part01.rar to stl.part09.rar). 2-These point coordinates are sampled by combining the first 5 shape modes of the morphed-mesh statistical shape model in which each shape mode is discretized into 7 standard deviations: -3, -2, -1, 0, 1, 2, 3. 3- Generated FE inp files can be opened by Abaqus 2019 and later. Any other FE software which supports .inp extension also can open the files. <em><strong>Developed by: </strong></em>Morteza Rasouligandomani (Ph.D. student in biomedical engineering, Pompeu Fabra university, BCN Med-Tech group, DTIC department, Barcelona, Spain). Email contact: morteza.rasouli@upf.edu
description: All the data are protected by UPF. Intellectual property of these data is UPF.
DOI: 10.14457/tu.the.2022.321
title: ศึกษาปัจจัยที่มีอิทธิพลต่อการตัดสินใจใช้บริการสินเชื่อที่อยู่อาศัยกับธนาคารอาคารสงเคราะห์ในเขตกรุงเทพมหานครและปริมณฑล

description: งานวิจัยฉบับนี้มีวัตถุประสงค์ เพื่อศึกษาปัจจัยด้านประชากรศาสตร์ ปัจจัยด้านส่วนประสมทางการตลาด 4P และปัจจัยด้านการยอมรับเทคโนโลยี ที่มีอิทธิพลต่อการตัดสินใจใช้บริการสินเชื่อที่อยู่อาศัยกับธนาคารอาคารสงเคราะห์ในเขตกรุงเทพมหานครและปริมณฑล เป็นงานวิจัยเชิงปริมาณ (Quantitative Research) โดยใช้วิธีแจกแบบสอบถาม (Questionnaire) ผ่านช่องทางออนไลน์ต่าง ๆ ในการเก็บรวบรวมข้อมูล โดยกลุ่มประชากรที่เคยใช้บริการสินเชื่อสำหรับที่อยู่อาศัยใน 3 ปีที่ผ่านมา กับธนาคารอาคารสงเคราะห์ในเขตกรุงเทพมหานครและปริมณฑล จำนวน 405 คน วิเคราะห์ข้อมูลด้วยค่าร้อยละ ค่าเฉลี่ย และส่วนเบี่ยงเบนมาตรฐาน และทำการทดสอบสมมติฐานด้วยสถิติเชิงอนุมาน ใช้วิธีวิเคราะห์การถดถอยเชิงพหุคูณ (Multiple Linear Regression Analysis) เพื่อหาความสัมพันธ์ระหว่างตัวแปรอิสระกับตัวแปรตามที่ระดับนัยสำคัญทางสถิติ 0.05 ผลการศึกษาพบว่า ปัจจัยด้านประชากรศาสตร์ ประกอบด้วย ปัจจัยด้านเพศ ด้านอายุ ด้านระดับการศึกษา และด้านอาชีพที่แตกต่างกัน มีอิทธิพลต่อการตัดสินใจใช้บริการสินเชื่อที่อยู่อาศัยกับธนาคารอาคารสงเคราะห์ในเขตกรุงเทพมหานครและปริมณฑแตกต่างกัน สำหรับปัจจัยด้านส่วนประสมทางการตลาด 4P และปัจจัยด้านการยอมรับเทคโนโลยี ที่มีอิทธิพลต่อการตัดสินใจใช้บริการสินเชื่อที่อยู่อาศัยกับธนาคารอาคารสงเคราะห์ ในเขตกรุงเทพมหานครและปริมณฑล ที่ระดับนัยสำคัญที่ 0.05 ประกอบด้วย 6 ปัจจัย โดยวิเคราะห์จากค่าสัมประสิทธิ์ของสมการถดถอย (Beta Coefficient) โดยเรียงลำดับจากมากไปน้อย คือ ปัจจัยด้านการรับรู้ความง่ายและความสามารถของตนเองในการใช้งาน ปัจจัยด้านอิทธิพลของสังคม ปัจจัยด้านความคุ้มค่าจากการใช้เทคโนโลยี ปัจจัยด้านการรับรู้ประโยชน์จากการใช้เทคโนโลยี ปัจจัยด้านแนวคิดและความรู้สึกที่มีต่อการใช้งาน และปัจจัยด้านช่องทางการจัดจำหน่าย ปัจจัยทั้ง 6 ด้านนี้สามารถอธิบายความแปรปรวนของการตัดสินใจใช้บริการสินเชื่อที่อยู่อาศัยกับธนาคารอาคารสงเคราะห์ในเขตกรุงเทพมหานครและปริมณฑล ร้อยละ 47.2
DOI: 10.14457/tu.the.2022.322
title: การศึกษาความเป็นไปได้ทางธุรกิจบริการชาร์จรถยนต์ไฟฟ้านอกสถานีชาร์จ

description: เมื่อประชากรโลกเริ่มตระหนักปัญหาสิ่งแวดล้อม ซึ่ง ณ เวลาขณะนี้มีปัญหารุนแรงมากขึ้น ซึ่งส่งผลตรงต่อโลก เกิดเป็นสภาวะโลกร้อน โดยมีสาเหตุมากจากคาร์บอนไดออกไซค์และก๊าซเรือนกระจกที่เกิดจากรถยนต์สันดาปภายในที่ใช้น้ำมันเชื้อเพลิง รัฐบาลทั่วโลกตระหนักและร่วมมือกันสร้างนโยบายก๊าซเรือนกระจกเป็นศูนย์ ภายใน พ.ศ. 2593 – 2603 ซึ่งหนึ่งในนโยบายคือการสนับสนุนให้ประชากรเปลี่ยนมาใช้รถยนต์ไฟฟ้าทดแทนรถยนต์ทั่วไป โดยมีเป้าหมายที่จะเพิ่มจำนวนมากกว่า 1.2 ล้านคัน ภายในปี พ.ศ. 2580 และค่าใช้จ่ายน้ำมันเชื้อเพลิงปัจจุบันมีการปรับสูงขึ้นในสภาวะเงินเฟ้อสูงขึ้นจึงทำให้ประชาชนสนใจใช้รถยนต์ไฟฟ้ามากขึ้นปัจจุบันปี พ.ศ. 2565 มีการเข้ามาของแบรนด์รถยนต์ไฟฟ้าชื่อดังเข้ามาในประเทศมากยิ่งขึ้น เกิดการเติบโตของตลาดรถยนต์ไฟฟ้าอย่างก้าวกระโดด แต่สถานีไม่สามารถเติบโตได้เพียงพอกับความต้องการและไม่สอดคล้องกับความต้องการ ลักษณะการใช้งานการเดินทางของผู้ใช้รถยนต์ไฟฟ้า จึงเกิดความขาดแคลนและช่องว่างการตลาดธุรกิจชาร์จรถยนต์ไฟฟ้านอกสถานี เป็นธุรกิจที่เป็นส่วนสำคัญและจำเป็นต่อการใช้รถยนต์ไฟฟ้า ซึ่งส่งเสริมอัตราการเติบโตของผู้สนใจในตลาดให้เปลี่ยนมาใช้รถยนต์ไฟฟ้า ช่วยให้รถยนต์ไฟฟ้าไปในสถานที่ได้ไกลขึ้น และชดเชยข้อเสียที่รถยนต์ไฟฟ้าสร้างข้อกังวลแก่คนที่ขับรถยนต์ไฟฟ้า เป้าหมายของธุรกิจด้านการตลาดที่อ้างอิงจากการคาดการณ์เติบโตของตลาดรถยนต์ไฟฟ้าที่จะได้ส่วนแบ่งการตลาด 20% ในด้านแผนการปฏิบัติการจะขยายการให้บริการให้สอดคล้องกับคาดการณ์ตามความต้องการที่เติบโตเพิ่มขึ้น 7% ต่อปี โดยขยายพื้นที่ออกไปยัง 4 ภาค ตามความต้องการจริงของตลาด ด้านแผนการเงินของธุรกิจ แผนธุรกิจได้ใช้เงินลงทุน 10.5 ล้านบาท ซึ่งคาดการณ์สถานะการเงินในอนาคต 10 ปี พบว่า มูลค่าปัจจุบันสุทธิ (Net Present Value) เท่ากับ 208,516,533 บาท Internal Rate Of Return เท่ากับ 93 % และ Payback Period เท่ากับ 1ปี 9เดือน จึงสรุปได้ว่า ธุรกิจบริการชาร์จรถยนต์ไฟฟ้าเป็นธุรกิจที่ลงทุนคุ้มค่า สามารถสร้างผลตอบแทนที่ดีได้อย่างต่อเนื่อง
DOI: 10.14457/tu.the.2022.323
title: ปัจจัยที่มีอิทธิพลต่อการตัดสินใจซื้อเบียร์สดของ generation Y ในพื้นที่กรุงเทพมหานคร

description: งานวิจัยนี้มีวัตถุประสงค์เพื่อศึกษาปัจจัยที่มีอิทธิพลต่อการตัดสินใจซื้อเบียร์สดของGeneration Y ในพื้นที่กรุงเทพมหานคร ประกอบไปด้วย ปัจจัยด้านประชากรศาสตร์ และปัจจัยด้านส่วนประสมทางการตลาด โดยตัวอย่างที่ใช้ในการศึกษาจะเป็นผู้มีประสบการณ์การบริโภคเบียร์สดที่อยู่ในกลุ่ม Generation Y หรือผู้ที่เกิดระหว่าง พ.ศ. 2523-2540 และอาศัยอยู่ในกรุงเทพมหานครจำนวน 414 คน ที่ตอบแบบสอบถามผ่านช่องทางออนไลน์ในเดือนตุลาคม - พฤศจิกายน 2565ผลการศึกษาพบว่า ปัจจัยที่ส่งผลต่อการตัดสินใจซื้อเบียร์สดของ Generation Y ในพื้นที่กรุงเทพมหานคร ประกอบไปด้วย ปัจจัยด้านประชากรศาสตร์และปัจจัยด้านส่วนประสมทางการตลาด ในส่วนของปัจจัยด้านประชากรศาสตร์พบว่า อายุ อาชีพ สถานภาพ และรายได้ ที่แตกต่างกัน ส่งผลต่อการตัดสินใจซื้อเบียร์สดของ Generation Y ในพื้นที่กรุงเทพมหานคร แตกต่างกัน โดยที่ปัจจัยด้านเพศและระดับการศึกษาที่แตกต่างกัน มีผลต่อการตัดสินใจซื้อเบียร์สดไม่แตกต่างกัน ในส่วนของปัจจัยด้านส่วนประสมทางการตลาดพบว่า ปัจจัยด้านผลิตภัณฑ์ ปัจจัยด้านราคาและตราสินค้า ปัจจัยด้านช่องทางจัดจำหน่าย และปัจจัยด้านส่งเสริมการตลาด ส่งผลต่อการตัดสินใจซื้อเบียร์สดของ Generation Y ในพื้นที่กรุงเทพมหานคร อย่างมีนัยสำคัญ โดยทั้ง 4 ปัจจัยนี้สามารถอธิบายความแปรปรวนของการตัดสินใจซื้อเบียร์สดของ Generation Y ในพื้นที่กรุงเทพมหานครได้ร้อยละ42